Ariel Sharon

Ariel Sharon (ebbraico: אריאל שרון, nomme 'e nasceta: Ariel Scheinermann), nascette a Kfar Malal 'o 26 'e frevaro 1928 e murette a Ramat Gan ll'11 'e jennaro 2014, fuje nu puliteco e melitare 'e ll'Israele.

 Vita 
Sharon facette tutta na vita 'e melitare e po', a carriera fatta, se mpizzaje int''a puliteca 'e ll'Israele. 'E giovane, facette parte 'e ll'organizzazione paramelitare Haganah. Partecipaje int''a guerra d''e sei juorne, int''o 1967.

'O màrzo 'e 2001 fuje scigliuto primmo menisto 'e ll'Israele. Sharon fuje uno d''e pulitece storice d''o Likud; 'o 21 'e nuvembre 'e 2005 lassaje stu partito e funnaje 'o Kadima.

Fuje nommenato comme corpevole d''e macielle 'e Sabra e Shatila, int'ô Libbano, e fosse stato judecato pe sta causa, aizata d''e pariente ammazzate int'a stu maciello, si nun fosse ca int'ô Belge cagnajeno 'a legge, ca tanno nun permetteva miettere npruciesso cettadine si nun erano belge.Sultana Tafadar: The Legal Case Against Ariel Sharon, 2003, Islamic Human Rights CommissionThe Complaint Against Ariel Sharon for his involvement in the massacres at Sabra and Shatila, 15 d'aprile 'e 2006, The Council for the Advancement of Arab-British UnderstandingMostyn, Trevor: Obituary: Elie Hobeika – Lebanese militia leader who massacred civilians, The Guardian, 25 'e jennaro 2002Cour de cassation de Belgique, La faculté de Droit de Namur, 12 'e frevaro 'e 2003

'O 4 'e jennaro d''o 2006 sofferette na murraggia cirvellare e fuje dichiarato incapace temporalmente p'esercità 'e putere suoje, 'o vice-primmo menisto Ehud Olmert, pigliaje 'o posto suojo 'o 14 'e abbrile.

 Malatia 

'O 18 'e dicembre d''o 2005, s'ammalette pe' nu nfarto cirvellare piccerillo. Aroppo ddoje juorne già s'arrepigliaje, e cu nu poch'e cuntrollo d''e miedece turnaje a 'e fatiche soje. 'O 4 'e jennaro d''o 2006, sulamente nu poco doppo ca s'abbuccaje 'a primma vota, Sharon sofferette na murraggia cchiù grave ancora, pe tramente ca s'arripusava int'â casa soja ncopp''o Deserto d''o Neguev. Fuje trattato d''e duttore int'a ll'Ospedale Ha-Dasah d''a cettà 'e Gierosalemme. 'A tanno, Sharon rummanette ncoma prufunno.
Murette ll'unnece 'e jennaro a Ramat Gan.

 Nutarelle 

Categurìa:Israele